cyanic-selkie/wikianc huggingface dataset:
Երևանի խորհրդանիշներ
Պատմություն
Երևանի խորհրդանիշներն առաջին անգամ մեր համաքաղաքացիներին ներկայացվեցին 2004 թ. հոկտեմբերի 13-ին օպերայի և բալետի թատրոնի դահլիճում կայացած «Էրեբունի-Երևան» տոնակատարության հանդիսավոր նիստի ժամանակ։ Նիստը սկսվեց օրհներգով, առաջին անգամ պարզվեց դրոշը և ներկայացվեց զինանշանը։ Այնուհետև Երևանի խորհրդանիշները հանդիսավորությամբ հանձնվեցին Երևան քաղաքի պատմության թանգարանին, որտեղ էլ նրանք իրենց տեղը գտան հիմնական ցուցադրության մեջ։
Երևանի զինանշանը
Զինանշանի կապույտ ֆոնին հայերեն բրոնզագույն մեծատառերով մակագրված է «ԵՐԵՎԱՆ», պատվանդանին գլուխը հետ շրջած, իշխանության խորհրդանիշ գավազանը բռնած առյուծն է։ Նրա գլխավերևում թագն է՝ մեջտեղից բարձրացող Կենաց ծառի խորհրդանիշ վարսանդով։ Առյուծի կրծքին՝ հավերժության նշանի վրա, Արարատ լեռան պատկերն է՝ երիզված ուղղանկյունաձև վահանակով։ Գործածված են բրոնզագույն և կապույտ երանգները։
Ստեղծման պատմություն
2004թ. քաղաքապետարանը շարունակելով աշխատանքներն այս ուղղությամբ, ստեղծեց օրհներգի և դրոշի մրցույթային հանձնաժողովներ։ 117 հեղինակներից ստացվեցին 162 առաջարկներ։ Առաջին մրցանակը նվաճեց Կարապետ Աբրահամյանի և Կարապետ Փաշայանի համատեղ աշխատանքը՝ դրոշը։
Այն իրենից ներկայացնում է սպիտակ գույնի ուղղանկյուն, խաղապատկեր որպես մաքրության, պարզության խորհրդանիշ, որի կենտրոնում զինանշանն է՝ շրջապատված Հայաստանի մայրաքաղաքները խորհրդանշող 12 կարմիր եռանկյունիներով։ Դրոշի և զինանշանի մայրաքաղաքային նշանակությունը ընդգծելու համար հեղինակները օգտագործել են ազգային դրոշի գույները` կարմիր, կապույտ, ծիրանագույն։ Դրոշը, որպես մայրաքաղաքի խորհրդանիշ հաստատվել է Երևանի խորհրդի կողմից 2004 թվականի սեպտեմբերի 27-ին։
Դրոշի լայնության և երկարության հարաբերությունը 1։2 է։
Երևանի օրհներգ
«Էրեբունի-Երևան» Երևան դարձած իմ Էրեբունի, Դու մեր նոր Դվին, մեր նոր Անի, Մեր փոքրիկ հողի դու մեծ երազանք, Մեր դարե կարոտ, մեր քարե նազանք։
Կրկներգ Երևան դարձած իմ Էրերունի, Դարեր ես անցել, բայց մնացել ես պատանի, Քո Մասիս հորով, քո Արաքս մորով, Մեծանաս դարով, Երևան։
Մենք արյան կանչեր ունենք մեր սրտում, Անկատար տենչեր ունենք դեռ շատ, Մեր կանչն առանց քեզ ՝իզուր կկորչի, Առանց քեզ՝ մեր տաք տենչն էլ կսառչի։
Կյանքում ամեն սեր լինում է տարբեր, Իսկ մենք բոլորս ենք քեզնով հարբել, Տաք է սերը մեր ՝շեկ քարերիդ պես, Հին է սերը մեր՝ ձիգ դարերիդ պես։
Կատեգորիա:Երևանի խորհրդանիշներ
Օգոստոսի 4
Օգոստոսի 4, տարվա 216-րդ (նահանջ տարիներին՝ 217-րդ) օրն է։
Շիլկովիչի
Շիլկովիչի (Шилковичи), գյուղ Ռուսաստանի Սմոլենսկի մարզի Կրասնինսկի շրջանի կազմում։
Պուչկորվոժա
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Շիլկովիչի
Բնակչությունը 2007 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Տինյոսիլյոս
Պատմություն
13-րդ դարում Տինյոսիլյոսը մի չափազանց փոքրիկ գյուղակ էր։ 1587 թվականին ունեցել է ընդամենը 28 բնակիչ ։
Դարեր շարունակ գյուղը համբավվել է խեցեգործական արտադրանքով։ 1930-ական թվականների վերջերին այստեղ գործել է շուրջ երեք տասնյակ բրուտանոց, որոնք ջուր կրելու, հեղուկներ պահելու, ճաշ եփելու համար կժեր, կարասներ, պնակներ և այլ խեցեղեն են պատրաստել ։
Ժողովրդագրություն
Բնակչության թվաքանակի փոփոխությունները
Արտաքին հղումներ
♣*Asociación Vecinos de Burgohondo
Կատեգորիա:Իսպանիայի բնակավայրեր
(8063) Քրիստիանթոմաս
(8063) Քրիստիանթոմաս (Cristinathomas), աստերոիդ աստերոիդների հիմնական գոտում։ Հայտնաբերվել է 1977 թվականի դեկտեմբերի 7-ին Շելտ Բասի կողմից Պալոմարում ։
Միջին հեռավորությունը Արեգակից կազմում է 2,947494 ա. մ., առավելագույնը մոտենում է 2,7936 ա. մ. հեռավորության վրա և հեռանում 3,1014 ա. մ. ։ Արեգակի շուրջ մեկ ամբողջական պտույտ է կատարում 1848,32 երկրային օրվա ընթացքում, իր ուղեծրով շարժվելով միջինում 0,194771 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,63° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կրավանի ճակատամարտ
Կրավանի ճակատամարտ (La bataille de Cravant, 31 հուլիս, 1423 թվական), Հարյուրամյա պատերազմի ճակատամարտերից մեկը, համարվում է անգլիացիների և նրանց բուրգունդյան դաշնակիցների բարձրագույն նվաճումներից մեկը ։
Այս ճակատամարտում շուրջ 4 հազար անգլիացիներ կարողացան հաղթանակ տանել՝ մարտնչելով իրենց եռակի գերազանցող հակառակորդի դեմ. ֆրանսիական աղբյուրները մեղքը տեսնում են գասկոնցի և իսպանացի վարձկանների «վախկոտության», ինչպես նաև Ֆրանսիայի մարշալ դե Սևերակի դանդաղկոտության մեջ, ով անհրաժեշտ պահին օգնություն չցուցաբերեց զորքի առաջնամասին, ինչի արդյունքում ֆրանսիական զորքը ճեղքվեց երկու մասի։ Հաղթանակի արդյունքում անգլիացիներին հաջողվեց մեկուսացնել իրենց թիկունքում գտնվող կոմս դ՛Օմալի հրամանատարությամբ գործող պիկարդիական խմբավորմանը, որը շարունակում էր դիմադրել ներխուժմանը, և շուտով այն վերջնականապես ջախջախել։ Ճակատամարտի հետևանք էր նաև թագավոր Շառլ VII-ի ոգու անկումը և, որպես դրա հետևանք, հետագա պարտությունը։
Նախապատմություն
Կրավանի գրավումն ու պահումը Անգլիային անհրաժեշտ էր Ֆրանսիայի հյուսիս-արևելքում իր ազդեցությունն ամրապնդելու համար, որը մինչ այդ բավական անկայուն էր։ Ֆրանսիական Կրավանը և այլ քաղաքներ, ինչպես ընդունված էր գրել այն ժամանակվա տարեգրություններում, «թագավորի կողմից էին» և մշտապես սպառնում էին Փարիզին։  Այդ սպառնալիքը միայն մասնակիորեն վերացվեց Մոյի, Մյոլանի գրավմամբ և Մոն-ան-Վիմյոյում բուրգունդցիների հաղթանակով։
Իր հերթին, Ժան դ' Արկուրը՝ կոմս դ' Օմալը Պիկարդիայում շարունակվում էր դիմադրությունը, դոֆինի ջոկատները նույնպես կարողացան գրավել Ուազայի վրա գտնվող Կոմպյենյեն, այնպես որ անգլիացիների հաղթանակը լիակատար չէր ։
1423 թվականի գարնանը Բեդֆորդի դուքսը Բուրգունդիայի և Բրետոնի դուքսերին Ամյեն հանդիպման հրավիրեց՝ դոֆինի դեմ պատերազմի միասնական ծրագիր մշակելու համար։  Համաձայնությունը ձեռք բերվեց, երկու դուքսներն էլ անգլիական ռեգենտին ճանաչեցին «Ֆրանսիայի ռեգենտ»։  Քննարկվեցին այն պայմանները, որոնցով դաշնակիցները պետք է միմյանց օգնություն ցուցաբերեին։ Ավելի վստահ զգալով՝ անգլիացիները պատրաստ էին շարունակել էքսպանսիաները։
Կրավանը, որը կանգնած էր Պիկարդիայի (որտեղ մի կողմից Կոմս դ' Օմալը շարունակում էր պայքարը) և Օռլեանի, Բլուանի և Բուրժի (որտեղ կենտրոնացած էին «դոֆինականների» հիմնական ուժերը) միջև ընկած ճանապարհի կենտրոնում, կարևոր կապող կետ էր, որի միջոցով դ' Օմալին օգնական ուժեր, փող և պարեն էր հասնում։ Ձգտելով փակել այդ ճանապարհը՝ այդ կերպ ընդհատելով Պիկարդիայի և դոֆինի գլխավոր ուժերի միջև կապը, և պաշտպանել Փարիզը, որը դեռևս սպառնալիքի տակ էր գտնվում հարավից, Բեդֆորդի, Բուրգունդիայի և Բրետոնի դուքսերը որոշեցին գրավել այդ քաղաքը։ Ֆրանսիացիներն, իրենց կողմից, քաղաքը համարում էին «Բուրգունդիայի բանալին» և պատրաստվեցին պաշտպանության ։
Քաղաքն արդեն ձեռքից ձեռք էր անցել։ Սկզբում պատկանելով բուրգինիոններին՝ զավթվել էր ծագումով սավոյացի բաստարդ Գիյոմ դե լա Բոմի դավաճանության միջոցով։ Նա սկզբում «այնքան բարեկամական էր սենյորներ դե Շաստելի և Լե Վո դե Բարի հետ», որ վերջիններս «վստահել էին նրան իրենց կալվածքները», բայց ավելի ուշ հակվեց Շառլ VII-ի կողմը։ Ժան դե Ուովրենը այս դավաճանությունը բացատրում է հետևյալ կերպ. 1423 թվականին հակառակորդների միջև կնքվել էր հերթական հաշտությունը, բայց դե լա Բոմը, որը «սիրում էր միայն պատերազմը», իր ծառայություններն առաջարկեց թագավորին՝ գայթակղելով նրան Կրավանը գրավելու հնարավորությամբ։
Շառլը, ընդունելով հավատարմության մասին նրա հավաստիացումները և պարգևատրելով նոր դաշնակցին, նրան 800 մարդ հատկացրեց այդ ծրագրի իրականացման համար։ Դե լա Բոմն իր ջոկատով գաղտնի մոտեցավ քաղաքին, որի դարպասները պատրաստակամորեն բաց էին, և «Կեցցե՜ թագավորը։ Քաղաքը գրավվա՛ծ է» կոչերով ներխուժեց քաղաք ։ Գրավելով քաղաքը՝ բաստարդ դե լա Բոմը դարձավ նրա նոր ղեկավարը։
Իրենց հերթին բուրգունդացիները սենյոր դե Շատլյեյի, լե Վո դե Բարի և սենյոր դե Վարանբոնի առաջնորդությամբ 1423 թվականի հուլիսին Ավալլոն քաղաքի մոտ հավաքեցին «ռազմական գործում փորձառու» մոտ 500-600 վարձկանների (ֆրանսիական կողմի գնահատմամբ՝ բուրգունդացիների մոտ 800 են եղել)։ Այնուհետև գաղտնի տեղափոխվելով Վո՝ նրանք կարողացան համաձայնության գալ քաղաքում բուրգունդյան կուսակցության կողմնակիցների հետ (պատմության մեջ պահպանվել է նրանցից մեկի անունը՝ Կոլշոն դե Տիր), որոնք հաջորդ գիշեր պատերի մոտ պահակ կանգնեցին ։
Հաջորդ օրը՝ առավոտյան ժամը 7-ին, նրանք կարողացան գաղտնի մոտենալ Կրավանին և նշան տալ զինակիցներին, ովքեր, չնայած քաղաքում բարձրացած տագնապին, իջեցրեցին ամրոցի կամուրջը։ Բուրգունդացիները «Աստվածածի՜ն, Բուրգունդիա՜» կոչերով ներխուժեցին քաղաք և կատաղի մարտից հետո այստեղից դուրս մղեցին ֆրանսիացիներին ։ Տաննեգի դյու Շատելը՝ ֆրանսիական թագավորի զորահրամանատարը, քաղաքին բավականին ուշ մոտեցավ՝ որպեսզի կարողանար խանգարել դրա նվաճումը ։
Պաշարում
Ըստ ռազմական հերոլդ Բերիի տարեգրության՝ կոննետաբլ Ջոն Ստյուարտը, կոմս Բյուկենը, որը կարճ ժամանակ առաջ էր ժամանել Ֆրանսիա և ցանկանում էր մասնակցել ճակատամարտին, ինքնակամ որոշում է պաշարել քաղաքը և այն վերադարձնել ֆրանսիացիներին։ Կոննետաբլը, այնուամենայնիվ, տեղյակ պահում Շառլ VII-ին իր մտադրությունների մասին և նրանից լրացուցիչ զենք, թնդանոթներ և ռումբեր է խնդրում, սակայն մերժվում է։ Անտեսելով Շամպայն գնալու թագավորական հրամանը, որպեսզի հետո փորձ արվի վերցնել Ռեյմսը և միավորվել դ' Օմալի զորքերի հետ, նա ուղղություն վերցրեց դեպի Կրավանի մատույցներ։ Իմանալով այդ մասին՝ Շառլը շուտափույթ նրա մոտ ուղարկեց Ֆրանսիայի մարշալ Ամորի դե Սևերակին ՝ «400 նետաձիգերով, իսպանացիներով և վարձկաններով»։ Ջոկատի հետ եկան նաև կոմս դե Վենտադուրը, սըր դե Ֆոնտենը, սըր դե Բելլեն և սըր դե Գամաշը։
Ժամանակագիր Ուովրենը նաև գրում է, որ քաղաքի անկման մասին լուրը Շառլին հայտնել է ինքը՝ բաստարդ դե լա Բոմը, ով կարողացել էր խուսափել անգլիացիներից և անցնել Լուարը, որից հետո եկել էր Բուրժ՝ դոֆին Շառլի ժամանակավոր մայրաքաղաք։ Նա վստահեցրել է դոֆինին, որ քաղաքը նվաճելը դժվար չի լինի, «քանի որ նրանք չունեն ո՛չ հաց, ո՛չ ալյուր, (ո՛չ) կառքեր, ո՛չ էլ այլ պարեն, որի պատճառով նրանք չեն կարող դիմանալ կամ սնվել ամիսներով, եթե օգնություն չստանան, ինչում ես կասկածում եմ. քանզի նրանք՝ սահմանի գլխավոր հրամանատարներն են, և նրանց հետ են իրենց բոլոր մարդիկ»։ Դե լա Բոմն առաջարկեց քաղաքն անմիջապես գրոհել, քանի դեռ Բուրգունդյան դուքսը գտնվում էր Ֆլանդրիայում, իսկ անգլիացիների զորքերը տարվել էին նորմանդական սահման և Կրոտուա՝ ռազմական գործողությունների ։
Թագավորական խորհուրդը հանդես եկավ Կրավանը ետ գրավելու փորձի օգտին, և այդ ժամանակ էլ պայմանավորվեցին դրա համար անհրաժեշտ թվով մարդկանց, հրետանու և պարենամթերքի մասին։ Դատելով Շառլի գրառումներից, որտեղ նա փոքր-ինչ ցինիկաբար է արտահայտվում Կրավանի տակ կրած պարտության մասին, հեռացած զորքում «մեր թագավորության ազնվականներից շատ քչերն էին, գրեթե ոչ ոք չկար, բացի շոտլանդացիներից, իսպանացիներից և օտարերկրյա այլ մարտիկներից, որոնք սովորել էին ապրել երկրում, այնպես որ վնասն այնքան էլ մեծ չէ»։ Լրաբեր Սեն-Ռեմին հաստատել է, որ Բյուկենի և Սևերակի զորքերում «եղել են ֆրանսիացիներ, լոմբարդացիններ, արագոնացիներ, շոտլանդացիներ և իսպանացիներ» (հավանաբար՝ վարձկաններ). Բյուկենի հրամանատարության ներքո ընդամենը եղել են երեք հազար շոտլանդացիներ,  ևս ինը հազարը իր հետ բերել է Սևերակը ։ Այլ տեղեկությունների համաձայն՝ ֆրանսիական բանակում հաշվվում էր բոլոր ազգությունների շուրջ տասը հազար զինվոր, մինչդեռ անգլիացիները մոտ չորս հազար զինվոր ունեին («500 անգլիացի զինվոր, 2000 նետաձիգներ, նրանց հետ էին նաև 1000 բուրգունդացի զինվորներ, աղեղնավորներ և օժանդակ մասերի զինվորներ՝ առանց հաշվի»)։ Բացի սա, Սոլսբերիի տրամադրության տակ էին շուրջ երեսուն կամ քառասուն բուրգունդյան կուլևրիններ, որոնք դուրս էին բերվել Օսեր քաղաքից և ուղեկցվում էին օսերական թնդանոթաձիգերով ։
Ֆրանսիացիները պաշարեցին քաղաքը, ընդ որում՝ պաշարվածները շուտով հայտնվեցին հուսահատ վիճակում։ Սովը ստիպեց նրանց ուտել իրենց սեփական ձիերին, ապա անցնել կատուներին և առնետներին։ Մի քանի անգամ նրանք փորձեցին արտագրոհների դիմել, սակայն այդ փորձերը հաջողությամբ հետ մղվեցին։  Պաշարումն ընդամենը տևեց մոտ հինգ շաբաթ, և Կրավանի անկումը անխուսափելի դարձավ։
Անգլո-բուրգունդական զորքերի նախապատրաստումը
Չնայած շրջափակմանը, սենյոր դը Շատլյուի կողմից ուղարկված մի քանի պաժերի ու ծառաների հաջողվեց անցնել պաշարողների ճամբարի միջով։ Նրանք քաղաքում տիրող հուսահատ վիճակի մասին լուրը հայտնեցին Բուրգունդիայի այրիացած դքսուհուն։ Նա սկսեց շտապ զորք հավաքել դքսական վասալներից, որպեսզի վերացնի պաշարումը՝ երդվելով անհրաժեշտության դեպքում վաճառել իր բոլոր ձիերը՝ դրա համար բավականաչափ գումար ձեռք բերելու նպատակով ։ Ի թիվս այլոց՝ զորքին միացան բուրգունդացիներ Գի դե լա Տրեմույը, կոմս դե Ժուանյին, Անտուան դե Վերժին, կոմս դե Դամարտենը, սենյոր դե Շամպլիտը (Ֆրանսիայի մարշալ՝ 1421 թվականի հունվարից), Գիյոմ դե Վյեննը և Ժան դե Վյեննը, սենյոր դե Բյուսսին, Ժան II դե Մոնտագյուն, սենյոր դե Կոնշը, Պիեռ դե Բոֆրեմոնը (1435 թվականից՝ կոմս դե Շարնի), Ռենյե Պոն, սենյոր դե լյա Ռոշը և դե Նոլեն, Գիյոմ դե Ռոշֆորը, շևալյե դե Նիվերնուան, Ժան դե Տինտվիլը, սենյոր դե Շենեն, Ժան դե Վիլյերը, սենյոր դե Լիլ-Ադանը, սավոյացիներից՝ Ամե դե Վերրիին, Գիժեն և Գիգը, սենյոր դե Սալնովը՝ մինչ այդ Բուրգունդիայի դքսին հնազանդեցնելու նպատակով Օվերնը այրող (բայց ի տարբերություն իր հրամանատարի՝ պատժից խույս տված) Էրաքլ դե Ռոշբարոնի աջ ձեռքը։
Մյուս կողմից Կրավանին մոտեցավ կոմս Սոլսբերին, ում Բեդֆորդի դքսի կողմից լրացուցիչ փոխանցվել էին կոմս-մարշալ Ուիլոուբիի 1000 զինվորներ։ Նույն ամսվա վերջում քաղաքին օգնության հասան նաև կոմս Սաֆֆոլկը, լորդ Ուիլլոգբին և Սքեյլզը։
Երկու զորքերը հուլիսի 29-ին միավորվեցին Օսերում, ընդ որում՝ Սոլսբերին իր նստավայրը դարձրեց եպիսկոպոսական պալատը։ Նույն օրը երեկոյան տեղի մայր տաճարում տեղի ունեցավ զինվորական խորհուրդ, որտեղ որոշվեց՝
1. Դեպի Կրավան գնալ միասնական բանակով, որի համար մշակել խիստ կարգապահական կանոնադրություն։ Մասնավորապես, անգլիացիներին և բուրգունդացիներին հանձնարարվում էր միմյանց վերաբերվել որպես դաշնակիցներ, «համերաշխ և բարեկամ լինել միասին, առանց վեճերի և հաշվեհարդարների՝ հրամանատարների կամքով պատժվելու վախի ներքո»։
3. Յուրաքանչյուր զինվորի հրամայել երկու օրվա պարեն ունենալ։ Պարենամթերքի այս չափաբաժինը նախատեսվում էր գնել հենց տեղից՝ Օսերից, ընդ որում՝ առևտրականներին երաշխավորվում էր «արժանապատիվ վճարում»։
4. Օգտագործել անգլիացիների՝ թշնամու հեծելազորից աղեղնաձիգերին պաշտպանելու նպատակով շարժական գերանապատնեշներ պատրաստելու մարտավարությունը։ Յուրաքանչյուր աղեղնավորի հանձնարարվում էր երկսայր սուր ցից պատրաստել, ինչպես նշում Է տարեգիր Սեն-Ռեմին՝ «ութ (ֆրանսիական) ֆուտ երկարության ցից», որպեսզի անհրաժեշտության դեպքում դա խրեն հողի մեջ՝ պաշտպանելով իրենց «թշնամիների հեծելազորի գրոհներից» ։
5. Հրամայել զինվորներին՝ առաջխաղացման և կռվի ժամանակ յուրաքանչյուրն իմանա իր տեղը շարքում և չլքի այն առանց հրամանի՝ պատժի վախի ներքո։
6. Հատկացնել 120 զրահավորներ՝ 60 անգլիացիներ և նույնքան բուրգունդացիներ, որոնցից ձևավորել աղեղնավորների հետ հետախուզություն իրականացնող թռուցիկ ջոկատ։
7. Թշնամու դիրքերից 2 լյեի վրա ձիերից իջնել (անհնազանդության համար մահապատիժ էր նախատեսվում), և ձիերը հետ քաշել կես լյե. այս դեպքում նույնպես՝ անհնազանդության համար կարգադրվում էր ձիերը առգրավել։
8. Առանց հատուկ հրամանի կամ թույլտվության գերիներ չվերցնել (հրամանը խախտողն իր գերու հետ մահապատժի կենթարկվեր) ։
Եթե հավատանք Սեն-Ռեմի ժամանակագրությանը՝ զորքին նույնպես հրաման տրվեց գիշերել «աղոթքով և սրտառուչ աղաչանքով, որքան հնարավոր է մեծ ակնածանքով՝ սպասելով Տիրոջ շնորհին՝ ապրել կամ մեռնել»։
Հաջորդ օրը, ներկա լինելով պատարագին և հաղորդությանը, միացյալ զորքը դուրս եկավ քաղաքից։ Հուլիսի 30-ի օրը անցավ Օսերից Կրավան երթով, շարժն իրականացվեց Յոննայի աջ ափով։ Այդ օրը ուժեղ շոգ էր, և «ոմանք ստիպված էին շոգի պատճառով դեմքը հողին հպած պառկել, որպեսզի մի քիչ թարմանան» ։ Հակառակորդը նկատվեց քաղաքից մոտ 6,5 կմ հեռավորության վրա, որտեղ տեղակայված էին պաշարման դիրքերը։ Սակայն նույն օրը անգլիացիները, որոնք հոգնել էին ճանապարհից, խուսափեցին ճակատամարտից և նահանջեցին Վինսել, որտեղ էլ ճամբար դրեցին։
Ճակատամարտ
Հուլիսի 31-ի առավոտյան ժամը 10-ի սահմաններում անգլիացիները թողեցին Վինսելը և երթևեկությունը շարունակեցին արդեն այլ՝ քաղաքին մոտենալու ամենահարմար ուղղությամբ։ «Անգերրան Մոնտրելեի ժամանակագրության» համաձայն՝ ֆրանսիական դիրքերը գտնվում էին «լեռան վրա» ։ Ժամանակակից հետազոտող Մ. Նեչիտայլովը այս «լեռը» նույնացնում է Կրավանից մոտ 2,5 կմ հեռավորության վրա, Յոննայի արևելյան ափին՝ հոսանքն ի վար գտնվող բավականին բարձր լեռան հետ։ Այս լեռապարը ընդհատվում է նեղ կիրճով, որի ձախ կողմում գետափի ճահճացած հատվածն է։ Հավանաբար հենց այդ վայրերում էին տեղակայվել ֆրանսիական դիրքերը, որոնք փակում էին  անգլիական զորքերի ճանապարհը ։ Այդ պատճառով Սոլսբերին Վինսելում որոշում կայացրեց անցնել գետի արևմտյան ափը և շարունակել առաջխաղացումը հարավային ուղղությամբ՝ պայքարի համար լավագույն դիրք ընտրելու նպատակով։
Ֆրանսիական զորքերն անգլիականին զուգահեռ շարժվեցին գետի հակառակ (արևելյան) ափին։ Բանակները մոտեցան ֆրանսիացիների և շոտլանդացիների կողմից պահվող նեղ կամրջին։ Կանգ առնելով նրա մոտակայքում՝ Սոլսբերին իր բանակը վերափոխեց մարտական կարգի։ Անգլիացիները պետք է շտապեին և վերադասավորվեցին ափի գծի երկայնքով, ընդ որում՝  ձիերին տեղակայեցին թիկունքում։  Աջ թևի հրամանատարությունն իր վրա վերցրեց լորդ Ուիլոգբին, ձախը՝ Սոլսբերին։ Նախքան ճակատամարտը ասպետի կոչում շնորհվեցին Գիյոմ դե Վյեննին՝ սենյոր դը Սեն-Ժորժի որդուն, Ժանին, սենյոր դ' Օկսին, Ֆիլիպին, սենյոր դե Տրենոնին, Կոպեն դե լա Վյեվիլին և ուրիշներին։ Եթե հավատանք տարեգրին՝ միայն Սոլսբերին ասպետական կոչում շնորհեց ավելի քան 80 հոգու։ Այն վայրում, որտեղ կանգ առավ անգլիական բանակը, գետի խորությունը փոքր էր։ Ջուրը հասնում էր մինչև գոտկատեղ, գետի լայնությունը չէր գերազանցում 50 ֆունտը, հոսքը բավականին արագ էր։
Երեք ժամվա ընթացքում բանակները կանգնած մնացին գետի հակառակ ափին, մինչև Սոլսբերին «Սու՜րբ Գևորգ» կոչով չհորդորեց դրոշակակրին առաջ չշարժվել և նրա ետևից չմտավ գետը։ Սոլսբերիին հետևեց մնացյալ զորքը, այնպես որ «հակառակորդը գետում տեսավ մոտ 1500 մարդ կամ ավելին ... նրանց սրերի ու նիզակների կոթերը» ։ Միևնույն ժամանակ, աղեղնավորները թույլ չտվեցին ֆրանսիացիներին խանգարել իրենց անցումը։ «Ֆրանսիայի կողմից Բուրգունդյան տանը հասցված դավաճանության և վիրավորանքների մասին» գրքի համաձայն՝ անգլիական զորքի անցման ժամանակ շոտլանդացի աղեղնաձիգերը աղեղների անձրև են տեղացել, որին բուրգունդյան թնդանոթաձիգերը պատասխանել են «ոչ փոքր զոհերի» պատճառ դարձած կրակով։ Անգլիացիները լորդ Ուիլլոուբի հրամանատարությամբ փորձեցին  ճեղքել շոտլանդացիների պաշտպանությունը, բարիկադավորված կամուրջ, բայց նրանց բոլոր հարձակումները տապալվեցին ։ Այդ ժամանակ անգլիացիները հասան արևելյան ափ, որտեղ կատաղի ձեռնամարտ սկսվեց, գործի դրվեցին սրերն ու սակրերը։
Սկզբում կողմերից ոչ մեկը չէր կարողանում հասնել վճռական առավելության։ Նման իրավիճակում բերդի պարետ սենյոր դե Շատտլնուի հրամայեց բացել դարպասները, և Կրավանի կայազորում եղած զինվորները թիկունքից հարվածեցին պաշարողներին։ Հայտնվելով անգլիացիների ու քաղաքի արանքում՝ ֆրանսիացիները նահանջեցին, ընդ որում՝ առաջինը մարտադաշտը թողեցին վարձկանները՝ իսպանացիները, լոմբարդացիները ու գասկոնցիները։ «Կույսի քրոնիկներ»-ի անանուն հեղինակը նշել է, որ «Մարշալ Սևերակը, մեսսիր Ռոբեր դե Լերը և մյուսները խայտառակ կերպով փախուստի դիմեցին՝ ի մեծ վնաս ֆրանսիական թագավորի, և եթե նրանք մնային տեղում և կատարեին իրենց պարտքը, շատ հնարավոր էր, որ ամեն ինչ այլ կերպ դասավորվեր» ։ Շոտլանդացիները, որոնք շարունակեցին պահել կամուրջը և համառորեն հրաժարվեցին նահանջել, ամենամեծ կորուստները կրեցին։
Կապիտան Պերինե Գրասսեի ջոկատը դեռ որոշ ժամանակ հետապնդեց փախուստի դիմողներին՝ նրանց լրացուցիչ վնաս հասցնելով, իսկ անգլիական բանակը մտավ Կրավան։
Հետևանքներ
Ֆրանսիական զորքերի կորուստները գնահատվում են 3-4 հազար շոտլանդացի հրաձիգներ և շուրջ 1200 ֆրանսիացիներ, որոնցից 300-400 ազնվականներ էին։ «Ռազմական հերոլդ Բերրիի տարեգրության»մեջ բերվում է մեկ այլ, ավելի ցածր թիվ՝ 800-1000 մարդ։
Ի թիվս այլոց, զոհվեց «շոտլանդական կոնետաբլ» Բյուքենի եղբորորդին՝ Թոմաս Սետոնը, բաստարդ դե լա Բոմը, Ուիլյամ Համիլթոնը և նրա որդին՝ Էնդրյուն, կապիտան Ջոն Պոլլոքը, բաստարդ դե լա Բոլյեն, սիր դե Ֆոնտեն Դ՛Անժուն։ Մոտ 400 մարդ, եթե հավատանք Մոնստրյեի տարեգրությանը, կամ մոտ 2000-ը (այս թիվը Սեն-Ռեմին է նշում) գերի ընկան, ընդ որում՝ գերության մեջ հայտնվեց նաև կոնետաբլ Բյուքենը (այդ մարտում նա զրկվեց աչքից և հանձնվեց սենյոր դե Շատլյուին), կոմս Վենտադուրը, Սթիվեն և Ջոն Ֆերնիխերստները, շոտլանդացի ասպետներ, սենյոր դե Բելլեն ու Գիյոմը, սենյոր դե Գամաշը։ Վնասն առանձնապես մեծ էր, քանի որ նահանջի համար, ըստ էության, նեղ միջանցք էր մնացել հարձակվող անգլիացիների ու կրավանցիների միջև, ինչից հաղթողներն օգտվեցին ամբողջ ծավալով ։
Ինչպես իր «Օրագրում» նշում է փարիզցի բուրժուա Ժորժ Շյուֆարը, օգոստոսի 3-ի երեկոյան անգլիացիների հաղթանակի և «3000 կամ ավելի արմանյակներ»-ի մահվան մասին լուրերը հասան Փարիզ։ Հաղթանակի առիթով (որը համընկել էր Ս. Ստեփանոսի մասունքները տեղափոխելու օրվա հետ) մեծ տոն կազմակերպվեց։ Շյուֆարը պնդում է նաև, որ 1500 մարդ խեղդվել է գետում, սակայն նրա «Օրագրում» փաստերը չափազանցված են։ Հաջորդ օրը բուրգունդյան զորքերը վերադարձել են  Բուրգունդիա, միևնույն ժամանակ Սոլսբերին ուղևորվել է պաշարելու Մոն-Ագիյոնը, իսկ Սուֆֆոլկը՝ Կուսին։
Ֆրանսիական զորքերի պարտության հետևանքով կտրվեց Պիկարդիայի և Ֆրանսիայի հարավի միջև կապը։ Տարածքը, որը նախկինի պես պաշտպանում էր «օրինական թագավորին», «երկատվեց»։ Երկու մասերն էլ արդեն ստիպված էին պայքարել առանձին-առանձին՝ անկարող լինելով օգնության հասնել միմյանց, ինչը դաժան վնաս հասցրեց Շառլ VII-ի գործին։ Կրավանի պարտությանը հետևեցին ևս մի քանի պարտված մարտեր։ Դրա պատճառը, ինչպես նշում են հետազոտողները, մարտական ոգու անկումն էր և հակառակորդի հետ ուղղակի բախումներից խուսափելու Շառլի փորձերը ։
Հղումներ
Կատեգորիա:Հարյուրամյա պատերազմի ճակատամարտեր Կատեգորիա:Շոտլանդիայի ճակատամարտեր Կատեգորիա:Ֆրանսիայի ճակատամարտեր
1676
Մահեր
Կատեգորիա:1676 Կատեգորիա:Տարեթվեր
Սուրբ Վարդան եկեղեցի (Բաղրամյան)
Սուրբ Վարդան եկեղեց, Հայ Առաքելական Սուրբ Եկեղեցի, գտնվում է Հայաստանի Արմավիրի մարզում, Բաղրամյանի տարածաշրջանումի Բաղրամյան գյուղում, կառուցվել է 21-րդ դարում, 2006 թվականին։
Գմբեթավոր տիպի փոքրիկ եկեղեցի է, կառուցված տուֆ տեսակի քարից։
Եկեղեցու կառուցման հովանավորներն են Մեծ Բրիտանիայի Բեդֆորդ-Քեմփստոն քաղաքում բնակվող Վարդան և Նաիրա Այվազյանները։ Եկեղեցու կառուցման պատմությունը եղել է այն որ, Վարդան Այվազյանը երազ է տեսնում, որից հետո ուխտ է անում, որ նա պետք է կառուցի այդ եկեղեցին, և իր ուխտ ի կատար է ածվում 2006 թվականին։
2009 թվականի օգոստոսի 9-ին Եկեղեցին օծվում է ձեռամբ Արմավիրի թեմի առաջնորդ Տ. Սիոն եպս. Ադամյանի նախագահությամբ և թեմի հոգևորականների և հավատացյալ ժողովրդի մասնակցությամբ։
Ծանոթագրություններ
Կատեգորիա:Եկեղեցիներ Կատեգորիա:Վանքեր Կատեգորիա:Մշակութային ժառանգություն Կատեգորիա:Հայկական ճարտարապետություն Կատեգորիա:Հայ Առաքելական Եկեղեցի Կատեգորիա:Արմավիրի թեմ
Օլենյովո
Օլենյովո (Оленьово), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Օլենյովո գյուղում բնակվում էր 440 մարդ։ Բնակավայրը զբաղեցնում է 9,78 կմ² տարածք։ Բնակչության խտությունը կազմում էր 44,99 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Սվալյավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1500 թվականին հիմնադրված բնակավայրեր
Ապահովագրական բրոքեր
Ապահովագրական բրոքեր, անկախ ապահովագրական միջնորդ, որն հանդես է գալիս ապահովադիրների անունից և պաշտպանում վերջիններիս շահերը։ Ունեն մեծ ներդրում միջազգային ապահովագրական և վերաապահովագրական շուկայի զարգացման գործում։ Աշխարհում գրեթե բոլոր խոշոր ապահովագրական գործարքները կատարվում են բրոքերների միջոցով։ Բրոքերները նաև էական ներդրում ունեն ապահովագրական նոր դասերի ներգրավման, ապահովագրության պայմանների մշակման, ապահովագրական ծածկույթի ընդլայման և ապահովագրական ապրանքներն առավել մատչելի դարձնելու գործում, քանի որ հանդիսանալով ապահովադիրների ներկայացուցիչներ՝ ձգտում են նրանց համար ապահովել ապահովագրական լավագույն պաշտպանվածություն՝ հնարավոր շահավետ պայմաններով։
Եկամտի բաշխվածությամբ աշխարհի առավել խոշոր բրոքերային ընկերություններն են «Marsh & McLennan», «Aon» և «Willis Group Holdings» բրոքերային գրասենյակները ։
Գրականություն
Կատեգորիա:Ապահովագրություն
MamaRika
ՄամաՌիկա (նաև Էրիկա ; իսկական անունը՝ Անաստասիա Ալեքսանդրովնա Կոչետովա, 1989, ապրիլի 13, Չերվոնոգրադ, Լվովի մարզ, Ուկրաինական ԽՍՀ, Խորհրդային Սոցիալիստական Հանրապետությունների Միություն), ուկրաինացի երգչուհի և մոդել։
Վաղ տարիներին
Անաստասիա Կոչետովան ծնվել է 1989 թվականին, ապրիլի 13-ին Լվովի մարզի Չերվոնոգրադ քաղաքում։ Մանկուց մասնագիտորեն զբաղվում էր վոկալով «Կուրց» մանկական ստուդիայում ։ Ավարտել է Լվովի Իվան Ֆրանկոյի անվան ազգային համալսարանը օտար լեզուների ֆակուլտետը թարգմանչի մասնագիտությամբ (անգլերեն)։ Աշխատել է որպես գրասենյակի մենեջեր և վոկալի ուսուցչուհի։
14 տարեկանում հաղթանակ է կրել Չերվոնա Ռուտա-2003 փառատոնում։ 17 տարեկանում մասնակցել է «Ամերիկյան շանս» նախագծում Լոս Անջելես քաղաքում, Կալիֆոռնիա նահանգում, Ամերիկայի Միացյալ Նահանգներում և հաղթել է ։ Անաստասիայի տաղանդը գնահատել են Սթիվի Ուանդերը և Բրայան ՄաքՆայթը ։
2009-2016թ.թ.՝ Էրիկա
19 տարեկանում «Էրիկա» կեղծանվամբ նա դարձավ ուկրաինական «Աստղերի գործարան-3» վոկալ շոուի ֆինալիստ պրոդյուսեր և կոմպոզիտոր Կոնստանտին Մելաձեի ղեկավարությամբ, որտեղ զբաղեցրեց վեցերորդ տեղը ։ Արծաթե դափնեկիր տիտղոսը շահեց շոուի «Գործարան. Գերեզրափակիչ», մասնակցել է «Աստղերի գործարան-4» հեռուստաշոուի ուղիղ հեռարձակմանը ։  Նա մասնակցել է «Աստղերի գործարան. Ռուսաստան – Ուկրաինա» (Առաջին ալիք, Ռուսաստան)։ Էրիկան դարձավ Յուվելի՝ « Ռիո » մուլտֆիլմի կերպարի, ուկրաիներեն ձայնագրման հեղինակ ։
2010 թվականից 2015 թվականներին Էրիկան երգչուհի էր UMMG պրոդյուսերական կենտրոնում՝ պրոդյուսեր Սերգեյ Կուզինի ղեկավարությամբ ։ Նա նաև համագործակցել է ամերիկացի պրոդյուսերներ Վինս Պիզինգայի և Գրեմմիի մրցանակակիրներ Բոբի Քեմփբելի և Էնդրյու Կապների հետ  ։
2012 թվականին երգչուհին նկարահանվել է «Happy New Year, World!» մյուզիքլում ( Ղազախստան )։
Երգչուհու «Պապարացի» առաջին սոլո ալբոմը հրապարակել է ուկրաինական Moon Records լեյբլը ։
Որպես մոդել Էրիկան հայտնվել է հայտնի փայլուն ամսագրերի շապիկներին՝ Playboy (Ուկրաինալեզու հրատարակություն), Maxim , «Viva!» ,  «Viva! Ամենագեղեցիկ»-ի եռակի մասնակից ։
2016 թվականից՝ MamaRika
2016 թվականի ապրիլին Էրիկան դադարեցրեց համագործակցությունը Կուզինի հետ և իր կեղծանունը փոխեց «ՄամաՌիկա»-ի ։ Նույն ամսին կայացավ «Մի անգամ Օդեսայում» կատակերգական հեռուստասերիալի պրեմիերան, որում նա խաղում էր Յուլյայի դերը ։
2017 թվականին նա ելույթ է ունեցել Մարիուպոլի առաջին MRPL City փառատոնում։ Դեկտեմբերին նույն տարվա Կիևյան ակումբներից մեկում նա ներկայացրեց համերգային ծրագիր և իր երկրորդ ստուդիական ալբոմը՝ «ԿԱՉ» ։
Անձնական կյանք
2014 թվականի հունիսի 28-ին Էրիկան խոսեց իր լեսբիական փորձի մասին «Սոցիալական կյանք» ծրագրի հաղորդավար Կատյա Օսադչայային ։ Դա տեղի է ունեցել իմ ուսանողական տարիներին։
Երբ ինձ հարցրին իմ բիսեքսուալության մասին. «Այժմ ես կարող եմ ինձ թույլ տալ մի փոքր սիրախաղ անել աղջիկների հետ, բայց տղամարդկանց հանդեպ գրավչությունը մնում է գերիշխող գործոն»:
Այս պահին երգչուհին ավելի քան մեկ տարի ռոմանտիկ հարաբերությունների մեջ է Odessa Mansy KVN թիմի ավագի՝ Սերգեյ Սերեդայի, հետ։
2020 թվականի մարտին նա Թաիլանդում ամուսնացել է հաղորդավար Սերգեյ Սերեդայի հետ։ 2021 թվականի օգոստոսի 2-ին նրանք զավակ են ունեցել։
Արտաքին հղումներ
Կատեգորիա:Ուկրաինացի երգիչներ Կատեգորիա:Սոպրանոներ Կատեգորիա:Մոդելներ այբբենական կարգով Կատեգորիա:Անձինք այբբենական կարգով Կատեգորիա:21-րդ դարի երգիչներ և երգչուհիներ Կատեգորիա:Ապրող անձինք Կատեգորիա:1989 ծնունդներ Կատեգորիա:Ապրիլի 13 ծնունդներ Կատեգորիա:Լեսբուհիներ ըստ մասնագիտության Կատեգորիա:Լեսբի դերասանուհիներ Կատեգորիա:Ուկրաինացի մոդելներ Կատեգորիա:Երգչուհիներ ըստ ազգության
1981-82 NBA մրցաշրջան
1981-82 NBA մրցաշրջան, Բասկետբոլի ազգային ասոցիացիայի 36-րդ մրցաշրջան։ Մրցաշրջանի չեմպիոնը դարձել է «Լոս Անջելես Լեյքերս» ակումբը։ Եզրափակչում՝ վեց խաղերի արդյունքում, «Լեյքերս» ակումբը հաղթել է «Ֆիլադելֆիա Սևնթի Սիքսերս» ակումբին։
Շիլոկշա
Շիլոկշա (Шилокша), գյուղ Ռուսաստանի Նիժնի Նովգորոդի մարզի Կուլեբակսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Կուլեբակսկի շրջանի բնակավայրեր
1981-82 NBA մրցաշրջան
1981 թվականի NBA դրաֆթի «Դալաս Մավերիքս» ակումբն առաջին համարի ներքո ընտրել է թեթև հարձակվող Մարկ Ագիրեին։ Դրաֆի ժամանակ երկրորդ համարի ներքո ընտրվել է Այզեա Թոմասը, 3-րդ համարի ներքո՝ Բակ Ուիլյամսը, իսկ 8-րդ համարի ներքո՝ Տոմ Չամբերսը։
Ջոն Լեջենդ
Ջոն Ռոջեր Ստեֆենս (, առավել հայտնի է իր բեմական անվամբ՝ Ջոն Լեջենդ), ամերիկացի երգիչ, երգահան և դերասան։ Ստացել է 9 Գրեմմի մրցանակ։ 2007 թվականին ստացել է Հատուկ Աստղային Մրցանակ Երգահանների Փառքի Սրահի կողմից (Songwriters Hall of Fame)։
Մինչ Ջոնի դեբյուտային ալբոմի դուրս գալը, նրա կարիերան մեծ թափ էր հավաքել շնորհիվ տարբեր հաստատված արտիստների հետ համագործակցության։ Ջոնը նաև երգել է այլ աստղերի հոլովակներում և երգերում՝ օգնելով նրանց գրավել լավագույն երգերի աղյուսակների առաջին հորիզոնականները։ Նա երգել է Magnetic Man-ի “Getting Nowhere”, Քանյե Ուեսթի “All of the lights”, Slum Village-ի “Selfish” և Dilated Peoples –ի “This Way”, Ջեյ Զիի “Encore” երգերում։ Ջոնը երգել է որպես բեք-վոկալ (երկրորդ ձայն) Ալիշա Քիզի 2003 թվականի “You Don’t Know My Name” երգում, Քանյե Ուեսթի հեղինակած Բրիթնի Սփիրսի "Me Against the Music" երգի ռեմիքսային տարբերակում և Fort Minor-ի “High Road” երգում։ Ջոնը նաև ապահովել է Լոուեն Հիլի "Everything Is Everything" երգի դաշնամուրային հատվածը։ Նա գրավել է լավագույն հորիզոնականները նաև իր սոլո աշխատանքներով նույնպես՝ իր «All of Me» ստեղծագործությամբ տեղ զբաղեցնելով Billboard Hot 100 աղյուսակում՝ որպես լավագույն սինգլ։
Վաղ կյանք
Ջոն Ռոջեր Ստեֆենսը ծնվել է 1978 թվականի դեկտեմբերի 28-ին Օհայո նահանգի Սպրինգֆիլդ քաղաքում ։ Նա դերձակուհի Ֆիլիս Էլեյնի և բանվոր, նախկինում՝ Ազգային գվարդիական Ռոնալդ Ստեֆենսի չորս երեխաներից մեկն է ։ Մանկության տարիներին նա սովորել է տանը իր մոր ջանքերով ։ 4 տարեկանից երգել է եկեղեցական երգչախմբում, իսկ 7 տարեկանից սկսել է նվագել դաշնամուր։ Ջոնի ծնողները բաժանվել են երբ նա եղել է 10 տարեկան ։ 12 տարեկանից նա հաճախել է տեղի Հյուսիսային ավագ դպրոց (North High School), որն ավարտել է չորս տարի հետո ։ Դպրոցը փայլուն ավարտելուց հետո Ջոնը ընդունվում է Հարվարդի համալսարան և ստանում է կրթաթոշակ Ջորջթաունի համալսարանում և Մորհաուսի քոլեջում սովորելու համար ։ Նա հաճախում է Փենսիլվանիայի համալսարան, որտեղ սովորում է անգլերեն՝ աֆրո-ամերիկյան գրականության խորացված ուսուցմամբ ։
Քոլեջում սովորելու տարիներին Ջոնը եղել է որպես գլխավոր և երաժշտական համակարգող ջազ և փոփ ակապելլա խմբում, որը կոչվող էր Counterparts: Ջոնը իր՝ Փենսիլվանիայում բակալավրիատ սովորելու ընթացքում եղել է հեղինակավոր Sphinx Senior Society-ի և Onyx Senior Honor Society-ի անդամ։ Իսկ ահա քոլեջում սովորելու տարիներին նրան ծանոթացնում են Լոուրեն Հիլի հետ որպես ընկեր։ Վերջինս համագործակցում է նրա հետ, իր The Miseducation of Lauryn Hill ալբոմից "Everything Is Everything" երգի մեջ ընդգրկելով նաև Ջոնին՝ որպես դաշնակահար։
Այս ընթացքում Ջոնը մասնակցում է մի շարք շոուերի Ֆիլադելֆիայում և ամեն շոուից հետո մեծացնում իր հանդիսականների քանակն ընդհուպ մինչև Նյու Յորք, Բոստոն, Ատլանտա և Վաշինգտոն։ Նա ավարտում է դպրոցը 1999 թվականին և դրանից հետո անմիջապես սկսում է ստեղծագործել՝ գրել և ձայնագրել իր հեղինակած երգերը։ Նա լույս է ընծայում երկու առանձին ալբոմներ՝ իր անվամբ դեմո (2000 թվական) և Live at Jimmy's Uptown (2001 թվական), որոնք վաճառվում են շոուերի ժամանակ։ Համալսարանն ավարտելուց հետո Ջոնը աշխատանքի է անցնում որպես մենեջեր – խորհրդական Բոստոնի Խորհրդատվական կազմակերպությունում։ Այս ընթացքում նա սկսում է աշխատել իր դեմոյի վրա և սկսում է ուղարկել իր ստեղծագործությունները տարբեր ձայնագրման ստուդիաներ։ 2001 թվականին, Դևո Սպրինգսթինը Ջոնին ծանոթացնում է ապագա հիփ-հոփ արտիստ Քանյե Ուեսթի հետ։ Դրանից հետո նրանք սկսում են համագործակցել։ Ոուեսթի ստուդիայում երգելուց հետո, նա ընտրում է իր բեմական կեղծանունը՝ հաշվի առնելով պոետ Իվիի խոսքերը, ըստ որոնց՝ շնորհիվ Ջոնի Իվին զգում էր “հին դպրոցի ելևէջները”: Իվին ասում էր. “ Ես լսել եմ քո հեղինակած երաժշտությունը, և այն ինձ հիշեցնում է հին դպրոցի ձայները։ Դու հնչում ես ինչպես լեգենդներից մեկը։ Եվ ըստ էության` ես քեզ հենց այս օրից պատրաստվում եմ այդպես կոչել։ Ես քեզ Ջոն Լեջենդ կկոչեմ։ Այն բանից հետո, երբ Իվին սկսեց նրան կոչել Ջոն Լեջենդ, մյուսները շատ հավանեցին բեմական կեղծանունը, այդ թվում՝ Քանյե Ուեսթը, և անունն այդպես էլ մնաց։ Չնայած Ջոնի համառությանը՝ նա ի վերջո հայտարարեց իր նոր բեմական անունը՝ Ջոն Լեջենդ։
2004–2007: «Get Lifted» և «Once Again»
Ջոնի նոր դեբյուտ ալբոմը՝ Get Lifted -ը լույս տեսավ GOOD Music-ի կողմից 2004 թվականի դեկտեմբերին։ Ալբոմի թողարկմամբ զբաղվեցին Քանյե Ուեսթը, Դեյվ Թոզերը և will.i.am, այն հասավ US Billboard 200 – ի տասներեքերորդ հորիզոնականը և վաճառվեց 116,000 օրինակով առաջին շաբաթվա ընթացքում։ Այն ԱՄՆ-ում վաճառքի հանվեց 540,300 օրինակով և սերտիֆիկացվեց ոսկով RIAA- ի կողմից։ Ալբոմը հասավ նաև միջազգային ձեռքբերումների. Get Lifted – ը հասավ Նորվեգական Ալբոմների Աղյուսակի առաջին հորիզոնականը և տեղ գտավ թոփ տասը երգերի ցանկում Նիդերլանդներում և Շվեդիայում. արդյունքում վաճառվեց ալբոմի 850,000 օրինակ ամբողջ աշխարհում։ Փառաբանվելով բոլորի կողմից՝ ալբոմը 2006 թվականին ստացավ Գրեմմի մրցանակ Լավագույն R & B ալբոմ անվանակարգում։ Այն նաև մեծ հաջողություն բերեց Ջոնին։ Նույն տարում նա ստացավ երկու անվանական մրցանակ՝ Լավագույն նոր արտիստ և Լավագույն R & B տղա վոկալ կատարում։ Ընդհանուր առմամբ՝ ալբոմը տվեց չորս սինգլ, ներառյալ դեբյուտ սինգլ՝ "Used to Love U", որը մտավ Նոր Զելանդիայի և Միացյալ Թագավորության թոփ 30 սինգլների ցանկում, և Գրեմմի շահած "Ordinary People" երգը, որը գրավեց 24-րդ հորիզոնականը Billboard Hot 100-ում։ Ջոնը երկրորդ անգամ գրել է Ժանետ Ջեքսոնի "I Want You" երգը, որը պարգևատրվել է պլատինում մրցանակով և ստացել մրցանակ Լավագույն R & B կանացի վոկալ կատարում անվանակարգում 47-րդ ամենամյա Գրեմմի մրցանակաբաշխությանը։
Բացահայտ կերպով աչքի ընկնելուց հետո Ջոնը հրավիրվեց մի քանի ձայնագրումների հաջորդող տարիների ընթացքում։ Նա հայտնվեց Ֆորտ Մինորի, Սերխիո Մենդեսի, Ջեյ-Զ-ի Մերի Բլիջի, Բլեք այդ Փիսի, Ստեֆեն Կոլբերտի, Ռիչ Բոյի, Քեմիստրիի և Ֆերջիի ալբոմներում։ Երգիչը նաև փորձնական աշխատել է Մայքլ Ջեքսոնի հետ նոր ալբոմի վրա, որի համար երգ էր գրել։ 2006 թվականի օգոստոսին Ջոնը հայտնվեց հեռուստաէկրաններին Sesame Street էպիզոդում։ Նա ներկայացրեց "It Feels Good When You Sing a Song" վերնագրով մի երգ, որն իրենից դուետ էր ներկայացնում Hoots the Owl – ի հետ։ Նա նաև ներկայացել է Դետրոիթում անցկացված Super Bowl XL և 2006 թվականի NBA All-Star Game շոուերում։
2006 թվականի հոկտեմբերին լույս տեսավ Ջոնի երկրորդ ալբոմը՝ Once Again – ը (Եվս մեկ անգամ)։
Արտաքին հղումներ
Կատեգորիա:1989 ծնունդներ Կատեգորիա:Դեկտեմբերի 28 ծնունդներ Կատեգորիա:21-րդ դարի ամերիկացի երգիչներ Կատեգորիա:Ամերիկացի երգահաններ Կատեգորիա:«Գրեմմի» մրցանակի դափնեկիրներ Կատեգորիա:«Էմմի» մրցանակի դափնեկիրներ Կատեգորիա:Ֆեմինիստ երաժիշտներ Կատեգորիա:«Ոսկե գլոբուս» մրցանակի դափնեկիրներ Կատեգորիա:«Թոնի» մրցանակի դափնեկիրներ Կատեգորիա:Ամերիկացի հիփ հոփ երգիչներ Կատեգորիա:Բեմական կեղծանուններ Կատեգորիա:Ամերիկացի դերասաններ
Արտավազդ Գրիգորյան
Արտավազդ Հակոբի Գրիգորյան, հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
Կենսագրություն
Արտավազդ Գրիգորյանը ծնվել է 1920 թվականին, Գորիսի շրջանի Խոտ գյուղում։ 1939 թվականին ավարտել է Գորիսի մանկավարժական ուսումնարանը և աշխատել է ուսուցիչ Բարձրավան ու Խոտ գյուղերի դպրոցներում ։
Գերմանա-խորհրդային պատերազմի սկզբից Արտավազդը զորակոչվել է բանակ, սովորել հրամանատարական կարճատև դասընթացում և ստացել կրտսեր լեյտենանտի կոչում։ 1942 թվականի նոյեմբերից մասնակցել է Կովկասի պաշտպանությանը Օրջոնիկիձեի ուղղությամբ։ Վիրավորվել է և ապաքինվելուց հետո վերադարձել է զորամաս, որպես վաշտի կոմերիտմիության կազմակերպության քարտուղար Արևմտյան Ուկրաինայի ռազմաճակատից նրան 1943 թվականին ուղարկել են սովորելու ռազմական դպրոցում։ Կարճատև ուսումից հետո նորից մեկնել է մարտի դաշտ ։
1944 թվականին Գրիգորյանը նշանակվել է դասակի հրամանատար։ Նրա դասակը ենթարկվել է թշնամու տանկերի հարձակմանը, ծանր դրության մեջ չի նահանջել և շարքից հանել է հինգ տանկ, երեսուն զինվոր և սպա։ Դասակի հրամանատարը ծանր վիրավորվել է և զրկվել ոտքից։ Երկար ժամանակ բուժվել է հոսպիտալներում։ Ցուցաբերած համարձակության ու խիզախության համար Գրիգորյանը պարգևատրվել է Կարմիր աստղի և Փառքի 3-րդ աստիճանի շքանշանով և մի շարք մեդալներով ։
1945 թվականի ապրիլին ազատվել է բանակից և վերադարձել հայրենի Խոտ գյուղը։ 10 տարի աշխատել է որպես ուսմասվար։ Մանկավարժական աշխատանքին զուգընթաց 1955 թվականին ավարտել է Երևանի հեռակա մանկավարժական ինստիտուտի լեզվագրական ֆակուլտետը։ 1960 թվականին տեղափոխվել է Գորիս և աշխատանքի անցել նախ՝ Գորիսի մանկավարժական ուսումնարանում, ապա՝ քաղաքի № 3 միջնակարգ դպրոցում դասավանդել է հայոց լեզու և գրականություն։ 1977 թվականի սեպտեմբերից Գրիգորյանը նշանակվել է Գորիսի լուսավորության աշխատողների տան տնօրեն։ Պարգևատրվել է մարտական շքանշաններով և մեդալներով ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:Փառքի շքանշանի ասպետներ Կատեգորիա:Խոտ գյուղում ծնվածներ
Քարդի Բի
Բելկալիս Ալմանզար, մասնագիտորեն հայտնի որպես Քարդի Բի (անգլերենում ձևավորված որպես CΛRDI B), ամերիկացի հիփ հոփ երգչուհի, ինչպես նաև հեռուստատեսային և համացանցի աստղ։ Ծնվել և մեծացել է Նյու Յորքի Բրոնքս շրջանում։ Իր գործունեությունը սկսեց որպես մերկապարուհի և շուտով սկսեց ստանալ մեծ ուշադրություն, երբ սոցցանցերում ձեռք բերեց բազում հետևորդներ՝ իր անկեղծ պահվածքի համար ։ Նա հայտնի դարձավ Ինստագրամի միջոցով ։ 2015 թվականին դարձավ VH1 հեռուստատեսության Սեր և Հիփ հոփ․ Նյու Յորք հեռուստաշոուի անդամ։ 2017 թվականին նա պայմանագիր ստորագրեց Atlantic Records խոշոր գործակալության հետ։ Քարդիի դեբյուտային սինգլը Atlantic–ի համար Bodak Yellow–ն էր, որը ամերիկյան Billboard Hot 100–ում դարձավ համար մեկ երգը։ Նյու Յորք Թայմսը երգն անվանեց «ամռան ռեփի օրհներգ»։
Վաղ կյանք
Քարդի Բին ծնվել է որպես Բելկալիս Ալմանզար, 1992 թվականի հոկտեմբերի 11–ին։ Մայրն ունի տրինիդադյան ծագում, իսկ հայրը՝ դոմինիկյան ։ Դաստիարակվել է Նյու Յորքի հարավային Բրոնքս շրջանի Հայբրիդջի հարևանությամբ   ։ Պատանեկության տարիներին շատ ժամանակ է անցկացրել տատիկի տանը՝ Վաշինգտոն Հայթսում, Մանհեթեն։ Քարդին իր հաստ ակցենտը կապում է հենց իր տատիկի հետ ։ Նա ասում է, որ 16 տարեկանից եղել է գանգբենգեր, և որ մասնակցել է Bloods խմբին վաղ տարիքից  ։ Հետագայում նա այցելեց Վերածնունդ երաժշտական թատրոնի և տեխնոլոգիայի ավագ դպրոցը  ։ Աշխատել է Ցածր Մանհեթենի «Amish Market» կոչված սուպերմարկետում, որը դարձավ նրա վերջին աշխատանքը մինչև 19 տարեկանը, երբ նա դիմեց մերկապարության գործունեությանը ։ Երբ նրան հեռացրին սուպերմարկետից, նրա նախկին մենեջերը խորհուրդ տվեց աշխատել գիշերային ակումբում։ Քարդին ասել է, որ դարձավ մերկապարուհի, որպեսզի ազատվի աղքատությունից և ընտանեկան բռնությունից, ինչպես նաև այդ ժամանակի բռնավոր հարաբերությունից ։ Նա ավելացրել է, որ մերկապարուհի դառնալն իր կյանքի վրա լավ ազդեց․ «Այն ինձ իրոք փրկեց բազում բաներից։ Երբ ես սկսեցի մերկապարությամբ զբաղվել, ես վերադարձա դպրոց»։ Սակայն գործունեության և դրանից բխող ակնկալիքների պատահական անկումից հետո Քարդին դարձավ պլաստիկ վիրահատության՝ կատարելով կրծքի և հետույքի իմպլանտներ   ։ Քարդի Բին ասաց, որ իր ժամանակի բռնությամբ հարաբերության ընթացքում ապրել է նախկին զուգընկերոջ Բրոքսյան փոքրիկ բնակարանում։ Ասել է, որ մերկապարությունը ելքի միակ ճանապարհն էր, մի միջոց, որի օգնությամբ կարող էր ստանալ բավականաչափ գումար ազատվելու այդ սարսափելի իրավիճակից և ստանալ կրթություն։ Ինչևէ, նա դուրս մնաց դպրոցից։ 2013 թվականին Քարդին սկսեց ստանալ հայտնիություն՝ Vine–ում և Ինստագրամում իր որոշ հոլովակների տարածման շնորհիվ
Երաժշտական գործունեություն
2015 թվականի նոյեմբերին Քարդին մեկնարկեց իր երաժշտական գործունեությունը ջամայկացի երգիչ Շեգգիի «Boom Boom» երգի ռեգգի ոճով ռեմիքսում հայտնվելով՝ ջամայկացի երգիչ Պոպկաանի համատեղ մասնակցությամբ ։ Երաժշտական հոլովակի դեբյուտը տեղի ունեցավ 2015 թվականի դեկտեմբերի 15–ին՝ «Cheap Ass Weave» երգի համար, որը ամերիկացի ռեփեր Լեդի Լեշուրի «Queen's Speech 4» նոր և փոփոխված կատարումն էր ։ 2016 թվականի մարտի 7–ին Քարդի Բին թողարկեց իր առաջին մեծ նախագիծը՝ միքսթեյփ՝ անվանված «Gangsta Bitch Music, Vol. 1»  ։ Նույն թվականի նոյեմբերին հայտնվեց Vibe ամսագրի «Viva» վերնագրմամբ համարի թվային շապիկին  ։ 2016 թվականի սեպտեմբերի 12–ին KSR խումբը թողարկեց Underestimated: The Album–ը, որը համագործակցական ալբոմ է խմբի անդամներ Քարդի Բիի, Հուդ Սելեբրիթի, ՍվիֆթՕնԴեմանդի, Քեշֆլոու Հարլեմի և Ջոշ Իքսի միջև։ Ի սկզբանե այն վաճառի հանվեց միայն իրենց ամերիկյան շրջագայության մասնակիցների համար։ KSR խմբի առաջատար անդամ Քարդին արտահայտնվել է «What a Girl Likes» երգի մասին, ասելով․ «Ես ցանկանում էի ստեղծել մի երգ, որը կստիպեր աղջիկներին պարել, թվերիքինգով զբաղվել և միևնույն ժամանակ նրանց քաջալերել, որպեսզի նրանք վերցնեն իրենց արժանի գումարը» ։
2017 թվականի հունվարի 20–ին Քարդին թողարկեց իր երկրորդ միքսթեյփը, որը «Gangsta Bitch Music» շարքի շարունակությունն էր ։ Նույն թվականի փետրվարին Քարդին համագործակցեց ՄԱԿ կոսմետիկայի և Ռիո Ուրիբի Թափառական սպորտի հետ՝ Նյու Յորքի նորաձևության շաբաթի երեկույթի համար ։ Փետրվարի վերջերին պարզ դարձավ, որ Քարդին ստորագրեց իր առաջին խոշոր ձայնագրային լեյբլի պայմանագիրը Atlantic Records–ի հետ  ։ 2017 թվականի փետրվարի 25–ին Քարդին եղավ Արեւելյան ափի հիփ հոփ The Lox խմբի Filthy America... It's Beautiful ալբոմի շրջագայության բացման արարողության երգչուհին՝ համատեղ Նյու Յորքի ծագում ունեցող կին ռեփերներ Lil' Kim–ի և Ռեմի Մայի համատեղ մասնակցությամբ ։ 2017 թվականի ապրիլին Քարդին հայտնվեց i-D ամսագրի «Երաժշտության Ա–Զ» հոլովակում, որը հովանավորել էր Մարկ Ջեյքոբսը ։
2017 թվականի մայիսին հայտնի դարձավ 2017 BET Awards–ի թեկնածուները և պարզվեց, որ Քարդի Բին նոմինացվել էր «Լավագույն նոր արտիստ» և «Լավագույն կին հիփ հոփ արտիստ» անվանագարգերում ։ Չնայած, որ նրան չհաջողվեց հաղթել դրանցից ոչ մեկը՝ պարտվելով Chance the Rapper–ին և Ռեմի Մային, նա միևնույն է հանդես եկավ շոուի երեկույթի ժամանակ  ։ 2017 թվականի հունիսին, Hot 97–ի կազմակերպած Summer Jam երաժշտական ֆեստիվալում Ռեմի Ման բեմ հրավիրեց Քարդիին, The Lady of Rage–ին, MC Lyte–ին, Young M.A–ին, Մոնի Լովին, Քուին Լաթիֆային և Lil' Kim–ին, որոնք կին ռեփերներին տոնելով կատարեցին Լաթիֆայի 1993 թվականի կանացի հզորացման մասին հիթ սինգլ U.N.I.T.Y.–ին  ։
2017 թվականի հունիսի 16–ին Atlantic Records–ը թողարկեց Քարդիի դեբյուտային սինգլ Bodak Yellow–ն, որից հետո հայտնի դարձավ, որ նա կհայտնվի The Fader ամսագրի Երաժշտական ամառ թողարկման հուլիս/օգոստոս 2017 համարի շապիկին ։ Նույն թվականի հուլիսի 18–ին Քարդին կատարեց իր սինգլը Վենդի Վիլիամս շոուում, որտեղ ինչպես նաև տվեց հարցազրույց ։ Երբ Վիլիամսը հարցերց Քարդիի կեղծանունի մասին, վերջինս պատասխանեց, որ այն ոգեշնչված է ալկոհոլային խմիչք «Bacardi»–ով և իր քրոջ մականունով՝ Հենեսի Կարոլինա, որը ֆրանսիական կոնյակի անուն է։ Քարդին ասում է․ «Իմ քրոջ անունը, նրա անունը Հենեսի է, այսպիսով բոլորն ինձ կոչում էին Բաքարդի [...] ապա ես այն կարճեցրի և սարքեցի Քարդի Բի։ Իսկ այդ «Բի»–ն նշանակում է ինչ–որ բան [...] կախված է օրվանից» ։
2017 թվականի օգոստոսին «Bodak Yellow»–ն ամերիկյան Billboard Hot 100 չարթում դարձավ թոփ երկու հիթ ։ Երգը ինչպես նաև հասավ առաջին հորիզոնական Hot Rap Songs և Hot R&B/Hip-Hop Songs չարթերում  ։ Օգոստոսի 19–ին նա երգը կատարեց 4,000 հանդիսատեսի համար MoMA PS1–ում։ Երեք օր հետո երգը ստացավ ոսկե սերտիֆիկացում RIAA–ի կողմից՝ 500,000 օրինակ վաճառելու համար  ։ Նույն թվականի հոկտեմբերին նա Բարքլեյս սենթրում եղավ Power 105.1 ամենտարյա երաժշտական փառատոնի գլխավոր կատարողներից մեկը՝ The Weeknd–ի, Migos–ի և Lil Uzi Vert–ի հետ միասին ։ Սեպտեմբերի 25–ին, 2017, Քարդի Բիի հիթ սինգլ «Bodak Yellow»–ն բարձրացավ ամերիկյան գլխավոր չարթի գլուխ, դառնալով առաջին կին մենակատար ռեփ երգիչը, որը հասավ այդ հորիզոնականին՝ վերջինը Լորին Հիլն էր 1998 թվականին ։
Հեռուստատեսային գործունեություն
2015 թվականին Քարդին միացավ VH1–ի Սեր և Հիփ հոփ․ Նյու Յորք հեռուստատեսության վեցերորդ եթերաշրջանի դերասանական թիմին ։ Նա համարվում է շոուի ֆավորիտը։ Վեցերորդ և յոթերորդ եթերաշրջանները նրա վերելք ապրելու և իր ազատազրկված նշանվածի հետ բարդ հարաբերությունների քրոնիկներն են ։ 2016 թվականի դեկտեմբերի 30–ին Քարդին հայտարարեց, որ այլևս չի մասնակցելու շոուի մյուս եթերաշրջաններին, քանզի սկսում է երաժշտական գործունեությունը ։
2015 թվականի դեկտեմբերի 9–ին հայտնվեց Արտասովոր զգացում Չարլամանի հետ հեռուստաշոուում ։ 2016 թվականի ապրիլի 6–ին հայտնվեց Քլոյի Քարդաշյանի Կոկտեյլներ Քլոյիի հետ շոուում։ Այստեղ նա բացահայտում է, թե ինչպես նա մերկապարուհի լինելու մասին տեղեկացրեց իր մայրիկին ։ Նոյեմբերին պարզ դարձավ, որ նա հայտնվելու է BET հեռուստաընկերության Լինելով Մերի Ջեյն հեռուստասերիալում։ TVLine–ը նկարագրում է Քարդիի Մերսեդես կոչված կերպարը որպես «Չափազանչ գեղեցիկ կին՝ մեծ վարսերով, մեծ կրծքերով և մեծ հետույքով, որպեսզի սազի իր մեծ անձնավորությանը» ։
Քարդին հայտնի անձանց վահանակային շոու Հիփ հոփի հրապարակներ–ում եղավ հյուր ժյուրի՝ հայտնվելով 2017 թվականի մարտի 13–ի և ապրիլի 3–ի սերիաներում ։ Նույն թվականի հուլիսի 18–ին հայտնվեց Վենդի Վիլիամս շոուում , որտեղ կատարեց «Bodak Yellow»–ն և պատասխանեց իր անվան և սիրային կյանքի հետ կապված հարցերին ։
Նորաձևության գործունեություն
Երբ Քարդին սկսեց ստանալ ճանաչողություն, նա կարողացավ անցնել մերկապարուհու աշխատանքից դեպի նորձևության կայքերի համար մոդել լինել ։ 2017 թվականի փետրվարին նա համագործակցեց ՄԱԿ կոսմետիկայի և Ռիո Ուրիբի Թափառական սպորտի հետ՝ Նյու Յորքի նորաձևության շաբաթի երեկույթի համար ։ Նույն թվականի ապրիլին նա զրուցեց HotNewHipHop–ի հետ, որտեղ պատմեց այն դեպքերի մասին, երբ նրանից հրաժարվել էին նորաձևության դիզայներները ։ Ապրիլին Քարդին հայտնվեց i-D ամսագրի «Երաժշտության Ա–Զ» հոլովակում՝ հովանավորված Մարկ Ջեյքոբի կողմից ։ Ապա հայտնվել է The Fader ամսագրի Երաժշտական ամառ թողարկման հուլիս/օգոստոս 2017 համարի շապիկին ։
2017 թվականի օգոստոսին Նյու Յորք Թայմս ամսագրի ոճային համարում գրվեց կես էջանոց վերլուծություն Քարդիի մասին։ Գրողը խոսեց MoMA PS1–ի նյույորքյան համերգի Քարդիի նախապատրաստական աշխատանքներից և նկարագրեց նրա արտաքինը՝ մինի|Կրիստիան Լուբուտենի կոշիկները և Լաքուան Սմիթի կարմիր զգեստը ։
Ոգեշնչումներ
Billboard–ի «Դուք պետք է ճանաչեք» հաղորդումների ժամանակ Քարդին ասել է, որ առաջին ալբոմները, որոնք նա գնել է, եղել են Միսի Էլիոթինը և Թվիթինը։ Քարդին անվանել է Մադոննային և Լեդի Գագային որպես իր երկու ամենասիրելի արտիստներ, ինչպես նաև անվանել է պուերտոռիկացի ծագումով ռեփեր Այվի Քուինին ոգեշնչում։
Հասարակական պատկերը
Քարդին իրեն համարում է ֆեմինիստ ։ Նյու Յորք Թայմսը ասել է «Սեր և հիփ հոփ․ Նյու Յորքում որոշ դիտորդներ Քարդիին տեսան որպես կանացի ոգեշնչում, քանզի նա արել է արտահայտություններ, օրինակ՝
Քարդիի հայտնի դառնալու վրա մեկնաբանելիս The Fader–ը գրել է․ «Կար մի առանձնահատուկ հոլովակ, որը նրան տվեց մեծ ճանաչողություն։ Դա 13 վայրկյանանոց վիդեո էր։
Անձնական կյանք
2017 թվականի սկզբներին նա սկսեց ժամադրվել ամերիկացի ռեփեր Օֆսեթի հետ, ով Migos հիփ հոփ խմբի անդամ է ։ The Fader–ի հետ իրենց հարաբերություններից խոսելիս Քարդին ասել է․ «Սա օրհնություն է՝ նրան և իր ընկերներին հանդիպելը։ Ես տեսնում եմ, թե նրանք ինչ շատ են աշխատում։ Եվ դա ինձ մոտիվացիա տվեց, որպեսզի ես էլ ավելի շատ աշխատեմ։ Եվ ես տեսնում եմ, թե ինչ լավ է ամեն ինչ գնում և թե ինչ լավ զգացում է համար մեկը լինել։ Եվ ես ասացի, որ ես էլ եմ դա ցանկանում։ Շատ մարդիկ տեսնում են նրանց զարդերը և նրանց գումարը, սակայն չեմ կարծում, որ շատերը տեսնում են, թե ինչ բարդ են նրանք աշխատում ամեն օր դրանց հասնելու համար» ։